దక్షిణాఫ్రికా సంచనలన నిర్ణయం
పుట్‌ బాల్‌ క్రీడకు మినహాయింపు
న్యూఢిల్లీ : దక్షిణాఫ్రికాలో అంతర్జాతీయ క్రికెట్‌,రగ్బీ మ్యాచ్‌లు నిర్వహించకుండా ఆదేశ ప్రభుత్వం సుమారు సంవత్సర కాలం నిషేదం విధించింది. క్రికెట్‌, రగ్బీ ఆటల్లో నల్లజాతీయులను విస్మరించి కేవలం శ్వేతజాతీయులకు మాత్రమే అవకాశ మిస్తుండటంతో దక్షిణాఫ్రికా క్రీడా మంత్రి పికిలి ఎంబాలులా ఈ మేరకు సంచలన నిర్ణయం తీసుకున్నారు.
అంతర్జాతీయ టోర్నమెంట్లు నిర్వహించకుండా, మ్యాచ్‌లకు ఆతిథ్యం ఇవ్వకుండా జాతీయ రగ్బీ, క్రికెట్‌,పుట్‌బాల్‌,అథ్లెటిక్స్‌నెట్‌బాల్‌ మొత్తం అయిదు క్రీడలకు ఈ నిషేధం వర్తించ నుందని ఆయన సోమవారం పేర్కొన్నాడు. నల్ల జాతీయులను ప్రొత్సహించడంలో ఒక్క పుట్‌బాల్‌ క్రీడ మాత్రమే ముందున్నదని, కాబట్టి పుట్‌బాల్‌కు ఈ నిషేదం వర్తించబోదని ఆయన వివరించాడు. దక్షిణాఫ్రికా ప్రభుత్వం నిర్ణయం వల్ల 2023 రగ్బీ వరల్డ్‌ కప్‌ నిర్వహణకు బిడ్డింగ్‌ దాఖలు చేసే అవకాశాన్ని ఆ దేశ బోర్డు కోల్పోనుంది. అంతర్జాతీయ టోర్నమెంట్లు, మేజర్‌ మ్యాచ్‌లు నిర్వహించ కుండా క్రికెట్‌,రగ్బీ తదితర ఫెడరేషన్లపై విధించిన నిషేధంపై వచ్చే ఏడాది సమీక్ష జరుపుతారు. అప్పటి వరకు ఈ నిషేధం కొనసాగుతుందని ఆయన స్పష్టం చేశారు.